தாமிர-மக்னீசியம்

தாமிர-மக்னீசியம் (Copper - magnesium) என்பது  MgCu2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாமிரம் மற்றும் மக்னீசியம் தனிமங்கள் 2:1 என்ற விகிதத்தில் சேர்ந்து இந்த இருமச் சேர்மம் உருவாகிறது. Fd3m என்ற இடக்குழுவில்  a = 7.04 Å என்ற அணிக்கோவை அளவுருவுடன் கனசதுரப் படிகவடிவமாக தாமிர-மக்னீசியம் உலோகங்களிடைச் சேர்மமாக உருவாகிறது.

தயாரிப்பு
உயர் வெப்பநிலைகளில் Mg2Cu கலப்புலோகத் தூள் அல்லது மக்னீசியம் ஐதரைடுடன் உலோகநிலை தாமிரத்தைச் சேர்த்து ஐதரசனேற்ற வினைக்கு உட்படுத்தினால் தாமிர-மக்னீசியம் உருவாகிறது: 

 2 Mg2Cu + 3 H2 → 3 MgH2 + MgCu2
 MgH2 + 2 Cu → MgCu2 + H2

அதிகப்படியான தாமிரத்தின் முன்னிலையில் சுமார் 380 ° செல்சியசு வெப்பநிலையில் விகிதவியல் அளவுகளில் இரண்டு உலோகங்களையும் ஒன்றாகச் சேர்த்து வினைபுரியச் செய்தும் தாமிர-மக்னீசியம் தயாரிக்கலாம். 

பண்புகள்
போரான் அல்லது அதன் ஆக்சைடுடன் தாமிர-மக்னீசியம் வினைபுரிந்து மக்னீசியம் போரைடுகளை உருவாக்குகிறது. மக்னீசியம் ஐதரைடுடன் வினைபுரிந்து செஞ்சாய்சதுர Mg2Cu சேர்மமாக உருவாகி ஐதரசனை விடுவிக்கிறது.

மேற்கோள்கள்

பகுப்பு:மக்னீசியம் சேர்மங்கள்
பகுப்பு:செப்பு சேர்மங்கள்